cyanic-selkie/wikianc huggingface dataset:
வேலூர்
பெயர்க்காரணம்
மேலும் வேல மரங்களால் சூழப்பட்ட நிலம் என்பதால் இவ்வூர் வேலூர் என்று அழைக்கப்பட்டது என்று மற்றொரு விளக்கம் தருவாரும் உண்டு.
வரலாறு
வேலூர் பொற்கோயில் |right|thumb|250px
திருவண்ணாமலை அண்ணாமலையார் கோயிலில் உள்ள சோழர் காலக் கல்வெட்டில் உள்ள பதிவுகளின் அடிப்படையில் நோக்கும்போது வேலூரின் வரலாறு, ஒன்பதாம் நூற்றாண்டிற்குப் பிறகு துவங்குகிறது. அதற்கு முன்னர் செதுக்கப்பட்ட கல்வெட்டுகள் காஞ்சிபுரத்தைத் தலைநகராகக் கொண்டிருந்த பல்லவர்களின் ஆட்சி முறை பற்றிக் குறிப்பிடுகின்றன.
850 முதல் 1280 வரையான ஆண்டுக் காலத்தில் வேலூர்ப்பகுதி சோழ மன்னர்களால் ஆளப்பட்டது. சோழ மன்னர்களுக்குப் பிறகு இராட்டிரகூடர்கள், பிற்காலச்சோழர்கள் மற்றும் விசயநகர மன்னர்களால் தொடர்ந்து ஆளப்பட்டது. 16 ஆம் நூற்றாண்டின் மூன்றாவது காலாண்டில் விசய நகர மன்னர்களின் பிரதிநிதியாக விளங்கிய குச்சி பொம்மு நாயக்கர் என்ற சிற்றரசர் வேலூர்க் கோட்டையைக் கட்டினார்.
17 ஆம் நூற்றாண்டில், வேலூர் ஆற்காடு நவாப்பின் ஆட்சியின் கீழ் வந்தது. முகலாயப் பேரரசின் சரிவுக்குப் பின்னர், நவாப்பால் இந்நகரைக் கட்டுப்படுத்த முடியாமல் போக, 1753க்கு பிறகு குழப்பமும் கலவரமுமான சூழ்நிலை ஏற்பட்டது. பின்னர், வெவ்வேறு இந்து, முஸ்லிம் ஆட்சியாளர்களின் கட்டுப்பாட்டின் கீழ் வேலூர் வந்தது.
மக்கள் தொகை
2011 மக்கள் தொகை கணக்கெடுப்பின்படி, இவ்வூரில் 1,85,895 பேர் வசிக்கின்றனர். இம்மக்கள் தொகையில் 91,464 ஆண்கள் மற்றும் 94,431 பெண்கள் ஆவர். இந்நகரின் பாலின விகிதம் 1,000 ஆண்களுக்கு 1,032 பெண்களாக உள்ளது. இது தேசிய சராசரியான 1,000 ஆண்களுக்கு 929 பெண்கள் என்பதைவிடக் கூடுதலானது என்பது குறிப்பிடத்தக்கது. வேலூர் நகரின் சராசரி கல்வியறிவு விகிதம் 86.67 சதவீதமாகும். இச்சராசரியில் ஆண் கல்வி 91.68 சதவீதம் மற்றும் பெண் கல்வியறிவு 81.84 சதவீதமாகும். நகரத்தின் மொத்த மக்கள் தொகையில் சுமார் 18,363 பேர் 6 வயதுக்கு கீழ் உள்ளவர்களாக உள்ளனர்.
2011 ஆம் ஆண்டு மதவாரியான கணக்கெடுப்பின்படி, வேலூரில் இந்துக்கள் 80.09%, முஸ்லிம்கள் 14.28%, கிறிஸ்தவர்கள் 4.79%, சீக்கியர்கள் 0.01%, பௌத்தர்கள் 0.01%, சைனர்கள் 1.4%, 0.53% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.05% பேர்களும் உள்ளனர்.
இந்தியா அரசின் 2001 மக்கள் தொகை கணக்கெடுப்பின்படி இவ்வூரில் 36,728 குடும்பங்கள் இருந்தன. மொத்த மக்கள் தொகையில் 13.96% அதாவது 20,531 பேர் தாழ்த்தப்பட்டோர் வகுப்பையும், 0.22 சதவீத மக்கள் அதாவது 340 பேர் பழங்குடியினர் வகுப்பையும் சேர்ந்தவர்கள் ஆவர். இவ்வூரில் உள்ள 57,905 தொழிலாளிகளில் 171 பேர் விவசாயிகளாகவும், 257 பேர் விவசாயத்தொழிலாளர்களாகவும், 6,237 பேர் குடிசைத் தொழில் புரிபவர்களாகவும் மற்றும் 51,240 பேர் மற்ற தொழிலாளர்களாகவும் உள்ளனர். மேலும் இங்குள்ள 2,674 குறுந்தொழிலாளர்களில் 23 பேர் குறு விவசாயிகளாகவும் 60 பேர் குறு விவசாயத்தொழிலாளர்களாகவும், 796 பேர் குடிசைத்தொழிலில் குறுந்தொழில் புரிபவர்களாகவும் எஞ்சியுள்ள 1,795 பேர் பிற குறு தொழிலாளர்களாகவும் உள்ளனர். உள்ளூரில் கிடைத்த வேலைவாய்ப்பு குறைந்ததாலும் வெளியூரில் கிடைக்கும் வேலைவாய்ப்பு எளிதாகவும் கூடுதலாகவும் இருந்ததாலும் மக்கள் இடம்பெயர்ந்ததாலும் 1981–2001 ஆம் ஆண்டிற்கு இடைப்பட்ட காலத்தில் மக்கள்தொகை வளர்ச்சி குறைந்தது.
2001 கணக்கெடுப்பின்படி மொத்தமுள்ள நிலப்பகுதியில், 69.88 % வளர்ச்சியடைந்த பகுதியாகவும் 31.12 சதவீத நிலப்பகுதி வளர்ச்சி அடையாத நிலையில் உள்ளதாகவும் சுட்டிக் காட்டப்பட்டுள்ளது. வளர்ந்த பகுதியாக காட்டப்பட்டுள்ளதில் 55.76% குடியிருப்பு நோக்கங்களுக்காகவும், 8.34%,  வர்த்தக நோக்கிற்காகவும் 1.58% தொழிற் சாலைகளுக்காகவும் 3.3% கல்விக்காகவும் 16.46% பொது நோக்கிற்காகவும் 10.12% போக்குவரத்து மற்றும் தகவல் தொடர்பிலும் பயன்படுத்தப்படுகிறது. நகரின் சராசரி மக்கள் அடர்த்தி ஹெக்டேருக்கு 241 பேர் ஆகும். மேலும் மக்கள் அடர்த்தி நகர் முழுவதும் ஒரேசீரானதாக இல்லை. அருகந்தம்பூண்டி போன்ற பகுதிகளில் இது அதிகமாகவும் பூந்தோட்டம் போன்ற வெளிப்புறப் பகுதிகளில் குறைந்த அளவிலும் காணப்படுகிறது.
புவியியல்
இவ்வூரின் அமைவிடம் 12.92022°N, 79.13331°W ஆகும். கடல் மட்டத்திற்கு இவ்வூர் சராசரியாக சுமார் 220 மீட்டர் உயரத்தில் இருக்கின்றது. ஆண்டு முழுவதும் நகரத்தில் அதிக வெப்பமும் குறைவான மழை பொழிவும் கொண்ட ஒரு வறண்ட காலநிலை நிலவுகிறது. இந்நகரம் கிழக்குத் தொடர்ச்சி மலைப் பகுதியின் அடிவாரத்தில் பாலாற்றின் வடிநிலப் பகுதியில் அமைந்துள்ளது. இவ்வூரின் நிலவமைப்பானது மேற்கிலிருந்து கிழக்கு நோக்கி சரிந்த சமவெளியாக காணப்படுகிறது. இங்கு குறிப்பிட்டு சொல்லும் வகையிலான எந்தக் கனிம வளமும் காணப்படவில்லை. களிமண் வேலூர் வட்டத்தின் சில பகுதிகளில் காணப்படுகிறது. நகரில் பெரும்பாலும் கல்லும் மண்ணும் சேர்ந்த செம்மண், சரளைமண் முதலிய வகைகள் காணப்படுகின்றன.
வேலூரில் ஆண்டு முழுவதும் சூடான மற்றும் வறண்ட வானிலை நிலவுகிறது. அதிகபட்ச வெப்பநிலை 40.5 °C (104.9 °F) ஆகவும் குறைந்த பட்ச வெப்பநிலை 18.4 °C (65.1 °F) ஆகவும் ஆண்டுதோறும் பதிவாகிறது.
தமிழகத்தில் நிலவுவது போலவே ஏப்ரல் முதல் ஜூன் வரை வெப்பமான மாதங்களாகவும் டிசம்பர் முதல் சனவரி வரை குளிரான மாதங்களாகவும் இங்கு இருக்கிறது. வேலூரின் மழை அளவு ஆண்டிற்கு 996.7 மிமீ (39.24) ஆகும். ஜூன் மாதம் தொடங்கி ஆகஸ்ட் வரை நீடிக்கும் தென்மேற்குப் பருவமழை, ஒவ்வொரு ஆண்டும் பற்றாக்குறை மழை அளவையே கொண்டு வருகிறது. அக்டோபர், நவம்பர் மற்றும் டிசம்பர் மாத வடகிழக்குப் பருவமழையால் இந்நகரம் ஓரளவுக்கு மழை பெறுகிறது. வேலுர் நகரின் ஈரப்பதம் குளிர்காலத்தில் 67 முதல் 86 சதவீதமாகவும் கோடைக்காலத்தில் 40 முதல் 63 சதவீதமாகவும் இருக்கிறது.
பொருளாதாரம்
2001 ஆம் ஆண்டு இந்திய மக்கள்தொகை கணக்கெடுப்பின் படி, வேலூர் நகர தொழிலாளர் பங்கு விகிதம் 43.64% ஆகும். வேலூர், மாவட்டத்தின் தலைமையகமாக இருப்பதால் முதன்மைத் தொழிற்துறை தொடர்புகள் குறைவாகவும், சேவைத்துறை நடவடிக்கைகளில் வளர்ச்சி மிகையாகவும் கொண்டுள்ளது. தோல்தொழில், விவசாய வணிகத்தொழில் மற்றும் நகரைச்சுற்றியுள்ள தொழிற்சாலைகள் வாயிலாக இவ்வூர் மக்களுக்கு பெரும்பாலும் வேலைவாய்ப்பு கிடைக்கிறது. தொழிலாளர்களில் சுமார் 83.35 சதவீதம் பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 13.52 சதவீத தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில் ஆண்களின் பங்கு 43.64 சதவீதமும் பெண்களின் பங்கு 24.39 சதவீதமாகவும் கணக்கிடப்பட்டுள்ளது. சென்னை இராயபுரத்திற்கும் வாலாசாபேட்டைக்கும் இடையில் அமைக்கப்பட்ட தெற்காசியாவின் இரண்டாவது ரயில் பாதையின் வளர்ச்சியோடு வேலூர் மற்றும் அதன் அருகில் இருக்கும் தொழில் நகரங்களும் தொடர்ந்து நிலையாக தொழில்துறை வளர்ச்சியைப் பதிவு செய்துள்ளன. தங்கநாற்கர சாலை கணிசமாக இப்பகுதியில் தொழில்துறை நடவடிக்கைகளை அதிகரித்துள்ளது
வேலூரைச் சுற்றியுள்ள இராணிப்பேட்டை, ஆம்பூர் மற்றும் வாணியம்பாடி போன்ற நகரங்களில் நூற்றுக்கணக்கான தோல் மற்றும் தோல் பதனிடும் வசதிகள் கொண்ட தொழிற்சாலைகள் இருக்கின்றன. இந்த மாவட்டத்தில் இருந்துதான் நன்கு பதனிடப்பட்ட உயர்ரக தோல்பொருட்கள் வெளி நாடுகளுக்கு ஏற்றுமதி செய்யப்படுகின்றன. நாட்டின் மொத்த தோல் ஏற்றுமதியில், வேலூர் மாவட்ட தோல் தொடர்பான பொருட்கள் 37 சதவீதம் ஆகும். ஆசியாவின் மிகப்பெரிய வெடிமருந்து தயாரிப்பு நிறுவனம், தமிழ்நாடு வெடிமருந்து தொழிற்சாலை (TEL) காட்பாடியில் அமைந்துள்ளது. இத்தொழிற்சாலை மட்டுமே ஆயிரத்திற்கும் மேற்பட்ட தொழிலாளர்களை கொண்ட இந்திய அரசாங்கத்தின் வெடிபொருட்கள் நிறுவனம் ஆகும். மற்றும் வேலூர் அருகே உள்ள இறையங்காடு என்ற ஊரில் உலோக மற்றும் வாகன, தொலைத்தொடர்பு, மின்னணுவியல் மற்றும் மருத்துவப் பயன்பாடுகள் கொண்ட பிளாஸ்டிக் ஒருங்கிணைந்த பாகங்கள் உற்பத்தி நிறுவனம் ஒன்றும் இயங்கி வருகிறது. இவ்வூரில் உள்ள ஆபிசர்ஸ் லைன், காந்தி ரோடு, லாங்கு பஜார், மக்கான், சத்துவாச்சாரி தேசிய நெடுஞ்சாலை போன்ற பகுதிகள் வியாபார மையங்களாக விளங்குகின்றன.
கல்வி
இந்தியாவின் மருத்துவம் மற்றும் தொழில்நுட்பக் கல்வி வளர்ச்சியில் வேலூரின் பங்கு முக்கியமானதாக கருதப்படுகிறது. இங்கு ஓர் அரசுப் பல்கலைக்கழகம், ஒரு தனியார் தொழில்நுட்பப் பல்கலைக்கழகம், ஓர் அரசு மருத்துவக்கல்லூரி, கிருத்தவ மருத்துவக் கல்லூரி, வேலூர் தொழில்நுட்ப பல்கலைக்கழகம் தவிரப் பல பொறியியல், கலை அறிவியல் கல்லூரிகள் உள்ளன.
வேலூர் சி.எம்.சி மருத்துவமனை இரத்தவியல் மற்றும் உயிர் வேதியியல் தொழில் நுட்ப ஆராய்ச்சியில் உலகத்தரம் பெற்றிருந்த காரணத்தால் மத்திய அரசாங்கத்தின் உயிரியல் தொழில்நுட்பத் துறை இம்மருத்துவமனையைத் தேர்ந்தெடுத்து நாட்டின் முதல் ஸ்டெம் செல் ஆராய்ச்சி மையத்தை திசம்பர் 2005 ஆம் ஆண்டு வேலூரில் நிறுவியது. இதன் தொடர்ச்சியாக இக்கல்லூரி முதிர்ந்த எலியிடமிருந்து எடுக்கப்பட்ட ஸ்டெம் செல்களை மறு செயலாக்கத் திட்டத்தின்மூலமாக மனித கருவில் காணப்படும் ஸ்டெம் செல்கள் போன்று செயல்பட வைத்து நாட்டின் மருத்துவ மற்றும் அறிவியல் சமூகத்தின் கவனத்தை ஈர்த்து ஒரு திருப்புமுனையை ஏற்படுத்தியது.
தமிழ்நாட்டின் வடகிழக்கு மண்டலமான வேலூருக்கு அருகில் உள்ள விரிஞ்சிபுரத்தில் வேளாண் ஆராய்ச்சி நிலையம் உள்ளது. இது தமிழ்நாடு வேளாண்மை பல்கலைக்கழகத்துடன் இணைந்த 32 ஆராய்ச்சி நிலையங்களில் ஒன்றாகும். வேலூரின் மானாவாரிப் பகுதிகளில் இந்திய அரசின் ஆதரவு பெற்ற தேசிய நீர்வடிப்பகுதி மேம்பாட்டு திட்டம் (NWDPRA) அக்டோபர் 1997 ஆம் ஆண்டு முதல் நடைமுறைப்படுத்தப்பட்டு வருகிறது, இத்திட்டத்தின் முக்கிய நோக்கம் வேலூர் மற்றும் திருவண்ணாமலை மாவட்டங்களில் உள்ள 18 நீர்நிலைகளில் நீர் மற்றும் மண்  பாதுகாப்பு நடவடிக்கைகளை மேற்கொண்டு சோதனைகள் நடத்துவது ஆகும்.
சென்னைப் பல்கலைக்கழகத்தில் இருந்து பிரிக்கப்பட்ட திருவள்ளுவர் பல்கலைக்கழகம் முன்பு வேலூர் கோட்டை வளாகத்தில் அமைந்திருந்தது. வேலூரில் உள்ள அனைத்து அரசு கலை அறிவியல் கல்லூரிகள், திருவண்ணாமலை, விழுப்புரம் மற்றும் கடலூர் மாவட்டங்களில் உள்ள கலை அறிவியல் கல்லூரிகள் முதலியன திருவள்ளுவர் பல்கலைக்கழகத்துடன் இணைந்திருக்கின்றன. தந்தை பெரியார் தொழில்நுட்பக் கல்லூரி மட்டுமே அரசு நடத்தும் பொறியியல் கல்லூரியாக உள்ளது. இந்தியாவின் சிறந்த தனியார் பொறியியல் பல்கலைக்கழகமாக, வேலூர் தொழில்நுட்ப பல்கலைக்கழகம் (VIT) விளங்குகிறது என்று இந்தியா டுடே வார இதழ் மதிப்பீடு செய்துள்ளது.
கிருத்துவ மருத்துவ கல்லூரியும், மருத்துவமனையும்
இந்தியா மற்றும் ஆசியாவிலுள்ள மிகப் பெரிய மருத்துவமனைகளில் ஒன்று கிருத்தவ மருத்துவக் கல்லூரி மருத்துவமனை ஆகும். வேலூர் நகரின் இதய பகுதியில் உள்ள இம்மருத்துவமனை நகரைச் சுற்றியுள்ள மாவட்டங்களுக்கு சுகாதாரம் வழங்கும் நிறுவனமாக விளங்குகிறது.
1954 இல் நிறுவப்பட்ட ஆக்சிலியம் மகளிர் கல்லூரி வேலூர் மாவட்டம் காட்பாடியில் அமைக்கப்பட்ட முதல் பெண்கள் கல்லூரி ஆகும். இது தவிர நகரத்தில் சாயிநாதபுரம் அருகே தனபாக்கியம் கிருஷ்ணசுவாமி முதலியார் மகளிர் கலை மற்றும் அறிவியல் கல்லூரி, ஓட்டேரி அருகே முத்துரங்கம் அரசு கலை கல்லூரி, புகழ் பெற்ற சி.எம்.சி கண் மருத்துவமனைக்கு அருகில் ஊரிசுக் கல்லூரி முதலிய கல்வி நிறுவனங்கள் அமைந்துள்ளன. 1898 ஆம் ஆண்டு நிறுவப்பட்ட பழமை வாய்ந்த ஊரிசுக் கல்லூரியில் முன்னாள் குடியரசுத்தலைவர் திரு எஸ். இராதாகிருட்டிணன் கல்வி பயின்றார் என்பது குறிப்பிடத்தகுந்தது. இக்கல்லூரியின் நூற்றாண்டு விழாவை முன்னிட்டு இந்திய அரசு ஒரு நினைவு அஞ்சல்தலையை வெளியிட்டு பெருமை சேர்த்துள்ளது.
அரசினர் சட்டக்கல்லூரி 2008 ஆம் ஆண்டு வேலூரில் நிறுவப்பட்டது. காட்பாடியில் அமைந்துள்ள இக்கல்லூரியில் ஆண்டுக்கு 80 மாணவர்களைத் தேர்ந்தெடுத்து மூன்றாண்டு சட்டப்படிப்பு அளிக்கப்படுகிறது. இவை தவிர இங்கு அதிகமான அரபிக் கல்லூரிகளும் உள்ளன.
சுற்றுலா
பாலாற்றின் கரையில் உள்ள வேலூரின் முக்கிய இடமாக வேலூர் கோட்டை விளங்குகிறது. இக்கோட்டையின் உள்ளே இந்துக் கோயில், கிறித்தவ ஆலயம், இஸ்லாமியரின் மசூதி ஆகியவை உள்ளன. இந்த நகரில் பல பழமை வாய்ந்த கோயில்கள் மற்றும் இந்தியாவின் சிறந்த மருத்துவமனைகளில் ஒன்றான கிறித்தவ மருத்துவக் கல்லூரி மற்றும் மருத்துவமனையும் உள்ளது. வேலூருக்கு அருகில் இரத்தினகிரி பாலமுருகன் கோயில் உள்ளது. thumb|இரத்தினகிரி
250px|thumb|right| இரத்தினகிரி பாலமுருகன் கோயில் வேலூரில் பொற்கோயில் ஒரு சுற்றுலா தலமாக உள்ளது, இக்கோயிலில் கூரை முழுவதும் தங்கத்தால் வேயப்பட்டுள்ளது. தினமும் ஆயிரக்கணக்கான சுற்றுலாப் பயணிகள் வந்து வணங்கிச் செல்கின்றனர்.
வேலூர் நகரில் உள்ள மிக முக்கியமான சுற்றுலா இடம் வேலூர்க்கோட்டை ஆகும். ஆங்கிலேயர் ஆட்சியின் போது, திப்பு சுல்தானின் குடும்பத்தினர் மற்றும் இலங்கையின் கடைசி அரசன் விக்கிரம ராசசிங்கா ஆகியோர் அரசாங்கக்கைதிகளாக இக்கோட்டையில் வைக்கப்பட்டிருந்தனர். இக்கோட்டையில் ஒரு தேவாலயம், ஒரு மசூதி மற்றும் ஒரு சிவன் கோவில் ஆகியன உள்ளன. சலகண்டீசுவரர் கோவில் என்றழைக்கப்படும் சிவன்கோயில் அதன் சிறப்பான சிற்பங்களுக்குப் பெயர்பெற்ற இடமென அறியப்படுகிறது. இந்தியாவில் ஆங்கிலேயர் ஆட்சிக்கு எதிரான முதல் புரட்சி 1806 ஆம் ஆண்டில் இந்தக் கோட்டையில்தான் வெடித்தது. கனத்த மதில்களும், அவற்றில் சீரற்ற இடைவெளியில் எழுப்பிய கொத்தளங்களும் வட்டக்கோபுரங்களும் இணைந்து வேலூர் கோட்டையின் முக்கிய பாதுகாப்பு அரணாக விளங்கின. கோட்டையின் தலைமை மதில்கள் பெரிய கருங்கற்களால் (கிரானைட்) கட்டப்பட்டவை. நிலத்துக்கு அடியிலுள்ள குழாய்கள் மூலம் தண்ணீர் பெறும் வகையில் அகன்ற அகழி கோட்டையைச் சுற்றி வெட்டப்பட்டுள்ளது.
வேலூர்க் கோட்டைக்குள் இக்கோட்டையின் வயதொத்த சலகண்டேச்சுரர் கோவில் அமைந்துள்ளது. வேலுர்க் கோட்டையின் அமைப்புமுறை தென்னிந்திய இராணுவக் கட்டுமானத்திற்கு ஒரு குறிப்பிடதகுந்த எடுத்துக்காட்டாக விளங்குகிறது. ஆங்கிலேயருடனான போரின்போது இக்கோட்டைக்குள் இடம்பெற்றுள்ள திப்புமகாலில், திப்புசுல்தான் தன் குடும்பத்தினருடன் தங்கியிருந்ததாக நம்பப்படுகிறது. திப்புவின் மகன்களுடைய கல்லறைகள் வேலூரில் காணப்படுகின்றன. இக்கோட்டை இந்தியத் தொல்லியல் துறையின் மூலம் நிர்வகிக்கப்பட்டு வருகிறது. மற்றும் இக்கோட்டையானது முக்கியத்துவம் வாய்ந்த ஒரு தேசிய நினைவு சின்னமாக அறிவிக்கப்பட்டு ஒரு குறிப்பிடத்தக்க சுற்றுலாத்தலமாக சிறப்புடன் பாதுகாக்கப்படுகிறது.
அரசு அருங்காட்சியகம் கோட்டையின் உள்ளே அமைந்து இருக்கிறது. இது 1985 ஆம் ஆண்டு பொதுமக்களுக்காகத் திறந்து வைக்கப்பட்டது. இங்கு கலை, தொல்லியல், வரலாறு, ஆயுதங்கள், சிற்பங்கள், வெண்கல, மர சிற்பங்கள், கைவினைப் பொருட்கள், நாணயவியல், அஞ்சல், தாவரவியல், மண்ணியல், விலங்கியல் தொடர்புடைய பொருட்கள் சேகரித்து வைக்கப்பட்டுள்ளன. பிரிக்கப்படாத வடஆற்காடு மாவட்ட வரலாற்று நினைவுச் சின்னங்கள் இங்குள்ள கண்காட்சியகத்தில் உள்ளன. சிறப்புக் கண்காட்சியில் இம்மாவட்டத்தின் கி.மு 400 ஆண்டு பழமை வாய்ந்த வெண்கலத்தாலான இரட்டை வாள், பிற்காலப் பல்லவர்கள் முதல் விசயநகர அரசர்கள் காலம் வரையிலான கற்சிற்பங்கள், கடைசி இலங்கை மன்னன் விக்ரமராசசிங்கா பயன்படுத்திய தந்தத்தினாலான சதுரங்கப் பலகைகள் மற்றும் சதுரங்கக்காய்கள் முதலிய பொருள்கள் இடம்பெற்றுள்ளன. பள்ளி மாணவர்களுக்கான கலை முகாம் மற்றும் கல்லூரி மாணவர்களுக்கான கல்வெட்டுகள் மற்றும் படிமவியல் ஆய்வு முதலியன அருங்காட்சியகத்தில் நடைபெறும் கல்வி நடவடிக்கைகளின் ஒரு பகுதியாகும்.
பேருந்து சேவைகள்
நெடுஞ்சாலை 46- ல் உள்ள மேம்பாலம், வேலூர் |right|thumb|250px
சித்தூர், திருப்பதி, காளஹஸ்தி, கர்னூல், குடியாத்தம் மற்றும் ஆந்திர மாநில பகுதிகளுக்கு செல்லும் அதிகப்படியான பேருந்து சேவைகள் இயக்கப்படுகிறது
சென்னை, அரக்கோணம், சோளிங்கர், காஞ்சிபுரம், தாம்பரம், அடையாறு, செங்கல்பட்டு, கல்பாக்கம், திருத்தணி, திருவள்ளூர், செய்யாறு, வந்தவாசி, மேல்மருவத்தூர், புதுச்சேரி ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது
உலக வணிக மைய வதிவிடம்
உலக வணிக மைய வதிவிடம் ஐக்கிய அரபு அமீரகத்தின் அமீரகங்களில் ஒன்றான துபாயில் அமைந்துள்ள துபாய் பன்னாட்டு மாநாட்டு மையத்தின் ஒரு பகுதியாக அமைந்துள்ள 38 மாடிகளைக் கொண்ட கட்டிடமாகும். 2008 ஆம் ஆண்டில் திறந்து வைக்கப்பட்ட உலக வணிக மைய வதிவிடம் ஜுமேரா லிவிங் என்னும் நிறுவனத்தால் மேலாண்மை செய்யப்படுகின்றது. இக் கோபுரத்தின் மொத்த உயரம் 158 மீ (518 அடி). இக் கட்டிடம் ஒரு ஐந்து நட்சத்திரத் தரம் உள்ள வதிவிட வசதிகளைக் கொண்டுள்ளது. இக் கட்டிடம் துபாயின் முதல் உயரமான கட்டிடமான உலக வணிக மையக் கட்டிடத்துக்கு அருகில் அமைந்துள்ளது. ஆகஸ்ட் 2005 இல் தொடங்கிய அத்திவார வேலைகள் 2006 ஆம் ஆண்டுத் தொடக்கத்தில் நிறைவெய்திக் கட்டிடத்தின் நிலமேற் பகுதி வேலைகள் தொடங்கின. இக் கட்டிடம் பழைய உலக வணிக மைய விடுதி இருந்த இடத்தில் அமைந்துள்ளது. உலக வணிக மைய விடுதி உடைப்பு வேலைகள் 1 ஏப்ரல் 2005 இல் இடம்பெற்றன. துபாயில் கட்டிடம் ஒன்று இடிக்கப்பட்ட இரண்டாவது நிகழ்வு இதுவாகும்.
வேலூர்
பேருந்து சேவைகள்
புதுச்சேரி, விழுப்புரம், கடலூர், மேல்மலையனூர், மேல்மருவத்தூர், வந்தவாசி, சிதம்பரம், கடலூர், காட்டுமன்னார்கோயில், மயிலாடுதுறை, கும்பகோணம், தஞ்சாவூர், நாகப்பட்டினம், மன்னார்குடி, தூத்துக்குடி, திருச்சி, புதுக்கோட்டை, மதுரை, மரக்காணம், திட்டக்குடி, விருத்தாச்சலம், ஜெயங்கொண்டம், வேளாங்கண்ணி ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது
போளூர், திருவண்ணாமலை, செங்கம், திருச்சி, விழுப்புரம், கடலூர், விருத்தாச்சலம், திட்டக்குடி, தஞ்சாவூர், சிதம்பரம், பண்ருட்டி, கும்பகோணம், திருநெல்வேலி, மதுரை, மார்த்தாண்டம், கள்ளக்குறிச்சி, ஆத்தூர், நாகர்கோவில், கன்னியாகுமரி, ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது
உலக வணிக மைய வதிவிடம்
வெளியிணைப்புக்கள்
பகுப்பு:ஐக்கிய அரபு அமீரகம் பகுப்பு:வானளாவிகள்
வேலூர்
பேருந்து சேவைகள்
பெங்களூரு, கிருஷ்ணகிரி, திருப்பத்தூர், சேலம், ஈரோடு, கோயம்புத்தூர், திருப்பூர், தர்மபுரி, ஓசூர், மேட்டூர், ஒகேனக்கல், மற்றும் கர்நாடக மாநிலம், கேரள மாநிலங்களுக்கு செல்லும் பேருந்துகள்
பயனளிக்கும் சேவைகள்
தமிழ்நாடு மின்சார வாரியம் மூலம் வேலூர் நகருக்குத் தேவையான மின்சாரம் ஒழுங்குமுறைப் படுத்தப்பட்டு விநியோகிக்கப்படுகிறது. வேலூரும் அதன் புறநகர் பகுதிகளும் இணைந்தது வேலூர் மின்வினியோக வட்டமாக செயல்படுகிறது. இவ்வட்டத்திற்கென ஒரு தலைமை விநியோகப் பொறியாளர் பிராந்திய தலைமையகத்தில் நியமிக்கப்பட்டுள்ளார். நகருக்குத் தேவையான குடிநீர் வழங்கல் சேவையை மாநகராட்சி அளித்து வருகிறது. பாலாறு நீர் தேக்க பணி மற்றும் கருகம்பத்தூர் நீர் தேக்கப் பணி திட்டங்கள் மூலம் ஆங்காங்கே வைக்கப்பட்டுள்ள பத்து மேல்நிலை தொட்டிகளில் பாலாற்று நீரை சேகரித்து குடிநீர் விநியோகிக்கப்படுகிறது. நகரிலிருந்த 33,772 குடும்பங்களுக்கு 16,371 இணைப்புகள் இருந்ததாக 2005 ஆம் ஆண்டு கணக்கெடுப்பில் தெரிவிக்கப்பட்டுள்ளது. மேலும் 2000–2001 ஆண்டு காலத்தில் சுமார் 7.4 மில்லியன் லிட்டர் குடிதண்ணீரை மாநகராட்சி தினசரி விநியோகித்துள்ளது. இவைதவிர ஓட்டேரி ஏரி, பொன்னை ஆறு, ஆழ்துளைக் கிணறுகள் முதலியன நகருக்கு குடிநீரளிக்கும் பிற நீர் ஆதாரங்களாகும்.
2011 ஆம் ஆண்டுள்ள நகராட்சி தரவுகளின் படி, சுமார் 83 மெட்ரிக் டன் திடக்கழிவு ஒவ்வொரு நாளும் குடியிருப்பு வீடுகளிலிருந்து சேகரிக்கப்பட்டது. வேலூர் மாநகராட்சியின் சுகாதார துறை மூலமாக 16 வார்டுகளிலும் இத்துப்புரவு பணிகள் மேற்கொள்ளப்பட்டன. பாதாள சாக்கடைதிட்ட வசதி இல்லாத காரணத்தால் கழிவு நீரானது சாக்கடைகள், திறந்த வெளிகள் மூலமாக அப்புறப்படுத்தப் படுகின்றன. தற்பொழுது 2011 ஆவது ஆண்டில் திட்டங்கள் துவக்கப்பட்டு சுமார் 145 கிலோமீட்டர் நீளத்திற்கு வசதிகள் உருவாக்கப்படுள்ளன. 2011 ஆம் ஆண்டு கணக்கெடுப்பின்படி சுமார் 24 அரசு மற்றும் தனியார் மருத்துவமனைகளும் ஒரு கால்நடை மருத்துவமனையும் நகரமக்களின் சுகாதாரத்தை கவனித்து வந்தன. 5241 தெருவிளக்குகள், 735 சோடியம் விளக்குகள், 73 பாதரசஆவி விளக்குகள் மற்றும் 4432 குழல் விளக்குகள் மூலமாக மாநகராட்சி நகரத்தை ஒளியூட்டுகிறது. இவைதவிர நகராட்சியால் நேதாஜி தினசரி அங்காடி ஒன்றும் பராமரிக்கப்படுகிறது.
அரசியல் மற்றும் நகராட்சி நிர்வாகம்
வேலூர் மாநகராட்சியானது வேலூர் சட்டமன்றத் தொகுதிக்கும் மற்றும் வேலூர் மக்களவைத் தொகுதிக்கு உட்பட்டதாகும்.
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தை (திமுக) சேர்ந்த கதிர் ஆனந்த் வென்றார்.
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த பி. கார்த்திகேயன் வென்றார்.
1866 ஆம் ஆண்டில் மூன்றாம் நிலை நகராட்சியாக இருந்த வேலூர் நகரம் 1947 ஆம் ஆண்டில் முதல் நிலை நகராட்சியாக உயர்வடைந்து 1970 ஆம் ஆண்டில் தேர்வு நிலை நகராட்சியாக தரம் உயர்த்தப்பட்டு ஆகத்து 2008 ஆம் ஆண்டில் மாநகராட்சியாக அறிவிக்கப்பட்டு செயல்பட்டு வருகிறது. வேலூர் மாநகராட்சியில் 60 தொகுதிகள் (வார்டு) உள்ளன. ஒவ்வொரு தொகுதிக்கும் ஒரு தேர்ந்தெடுக்கப்பட்ட உறுப்பினர் உள்ளார். மாநகராட்சி தன் செயல்பாடுகளை பொது நிர்வாகம், பொறியியல், வருவாய், பொது சுகாதாரம், நகரமைப்புத் திட்டம் மற்றும் தகவல் தொழில்நுட்பம் என்ற ஆறு துறைகளுக்கு பகிர்ந்தளித்துச் செயல்பட்டு வருகிறது. இந்த துறைகள் அனைத்தும் ஆட்சித்துறைத் தலைவரான நகராட்சி ஆணையரின் கட்டுப்பாட்டின் கீழ் இயங்குகின்றன. மாநகராட்சித் தலைவர், துணைத்தலைவர் மற்றும் மக்கள் பிரதிநிதிகளாகத் தேர்ந்தெடுக்கப்பட்ட தொகுதி உறுப்பினர்கள் 60 பேர் கொண்ட அமைப்பு சட்டமியற்றும் பணியை மேற்கொள்கிறது.
தமிழ்நாடு காவல் துறையின் துணை கண்காணிப்பாளர் தலைமையிலான உட்பிரிவு மூலமாக நகரின் சட்டம், ஒழுங்கு பராமரிக்கப்பட்டு வருகிறது. நகரத்தில் உள்ள நான்கு காவல் நிலையங்களில் ஒரு அனைத்து மகளிர் காவல் நிலையம் ஒன்றும் அடங்கும். மேலும் காவல்துறை கண்காணிப்பாளர் தலைமையில் மதுவிலக்கு அமலாக்கப்பிரிவு, சமூக நீதி மற்றும் மனித உரிமைகள் பிரிவு, மாவட்ட குற்றவியல் பிரிவு மற்றும் குற்றப்பதிவேடுகள் பிரிவு முதலிய சிறப்புப்பிரிவுகள் செயல்பட்டு வருகின்றன.
வெளி இணைப்புகள்
பகுப்பு:வேலூர் மாவட்டம் பகுப்பு:தமிழ்நாட்டிலுள்ள மாநகரங்கள் பகுப்பு:வேலூர் மாவட்டத்திலுள்ள ஊர்களும் நகரங்களும்
பன்னாட்டுத் தொழில் வர்த்தகச் சங்கம் (இந்தியா)
பன்னாட்டுத் தொழில் வணிகச் சங்கம் (இந்தியா) (International Chamber of Commerce (India), இந்தியாவில் தொழில் மற்றும் வணிகம் செய்பவர்களின் மிகப்பெரும் தலைமை அமைப்பாகும். இந்தியாவின் மாநில தொழில் வர்த்தகச் சங்கங்கள், பெரும் தொழில், வணிக, நிதி, காப்பீட்டு நிறுவனங்கள் இதன் உறுப்பினர்கள் ஆவர். பன்னாட்டுத் தொழில் வணிகச் சங்கத்தில் (Internalational Chamber of Commerce) இவ்வமைப்பு உறுப்பினராக உள்ளது. அமைப்பின் உறுப்பினர்களுக்கு தொழில், வணிகம், நிதி மற்றும் காப்பீடு துறைகளில் தேவையான வழிகாட்டுதல்கள் அவ்வப்போது வழங்குகிறது. இந்தியாவில் தொழில், வணிகம், நிதி, மற்றும் காப்பீட்டுத்துறையில் தாராளமயம், உலக மயம், அந்நிய நேரடி முதலீடுகளை ஊக்கப்படுத்தவும், இந்தியாவில் தொழில் தொடங்குவதற்கான இடர்பாடுகளை களையவும், இந்தியாவில் தொழில் வணிகம் தொடங்க தேவையான சலுகைகள் மற்றும் வசதிகளை இந்திய அரசிடமிருந்தும், மாநில அரசுகளிடமிருந்தும் கோரிப்பெறவும் முயற்சிகள் மேற்கொள்கிறது. இந்திய அரசின் தொழில் வணிகக் கொள்கைகளை வடிப்பதில் இச்சங்கம் உறுதுணையாக உள்ளது.
வெளிநாட்டு வணிகத்தை ஊக்குவிக்க இந்தியாவில் தொழில் வணிக கண்காட்சிகள் ஆண்டு தோறும் இந்தியப் பெரு நகரங்களில் நடத்துகிறது.
மேற்கோள்கள்
பகுப்பு:அமைப்புகள்
சென்னங்குப்பம் ஊராட்சி
சென்னங்குப்பம் ஊராட்சி (Sennanguppam Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2640 ஆகும். இவர்களில் பெண்கள் 1304 பேரும் ஆண்கள் 1336 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேந்தன்குடி ஊராட்சி
சேந்தன்குடி ஊராட்சி (Senthankudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1995 ஆகும். இவர்களில் பெண்கள் 988 பேரும் ஆண்கள் 1007 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சந்தியூர் ஆட்டையாம்பட்டி ஊராட்சி
சந்தியூர் ஆட்டையாம்பட்டி ஊராட்சி (Santhiyur attayampatty Gram Panchayat), தமிழ்நாட்டின் சேலம் மாவட்டத்தில் உள்ள பனமரத்துப்பட்டி வட்டாரத்தில் அமைந்துள்ளது. இந்த ஊராட்சி, வீரபாண்டி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1671 ஆகும். இவர்களில் பெண்கள் 806 பேரும் ஆண்கள் 865 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜோஸ்ட் கிப்பர்ட்
பேராசிரியர் ஜோஸ்ட் கிப்பர்ட் ('Jost Gippert'), 1956-ஆம் ஆண்டு மார்ச் மாதம் 12-ஆம் தேதி, வின்ஸ்–நிய்டர்வெனிகர்ன் (பின்னர் ஹட்டிங்கனுடன் இணைக்கப்பட்டது) என்னும் ஊரில் பிறந்தார். இவர் ஜெர்மானிய மொழியியல் அறிஞர், காக்கசிய மொழி – பண்பாட்டு ஆய்வறிஞர் ஆவார். மேலும் பிராங்க்ஃபுர்ட்டில் உள்ள கோயத் பல்கலைக்கழகத்தின் தரகு - ஆய்வு மொழியியல் நிறுவனத்தில் ஒப்பாய்வு மொழியியல் பேராசிரியராகப் பணியாற்றி வருகின்றார்.
வெளி இணைப்புக்கள்
பகுப்பு:1956 பிறப்புகள் பகுப்பு:மொழியியலாளர்கள் பகுப்பு:வாழும் நபர்கள்
வீராச்சாமி உணவு விடுதி
வீராச்சாமி உணவு விடுதி (Veeraswamy), இங்கிலாந்தின் இலண்டன் நகரத்தின் வெஸ்ட்மின்ஸ்டர் பகுதியின் ரீஜெண்ட் தெருவில் 1926ஆம் ஆண்டு முதல் செயல்படும் இந்திய உணவகம் ஆகும். இதனை எட்வர்டு பால்மோர் எனும் ஆங்கிலோ-இந்தியர் நிறுவினார். இதுவே ஐக்கிய இராச்சியத்தின் மிகப்பழமையான இந்திய உணவகம் ஆகும். எட்வர்டு பால்மோரின் முன்னோரான வீராச்சாமி பெயரில் இந்த உணவகத்தை துவக்கினார். துவக்க காலத்தில் ஆங்கிலோ-இந்தியர்களுக்கான உணவுகளை சமைத்தார். தற்போது இந்த வீராச்சாமி உணவகத்தில் வட இந்திய பஞ்சாபி, லக்னோ, காஷ்மீர் உணவு வகைகளும், தென்னிந்தியா உணவு வகைகளும் கிடைக்கிறது.
மேலும் படிக்க
உ
பகுப்பு:உணவு விடுதிகள் பகுப்பு:இலண்டன்
நிலநடுக் கோடு
thumb|350px|நிலநடுக்கோடு, உலகப் படத்தில் சிவப்பு நிறத்தில் காட்டப்பட்டுல்லது. மக்கள் வாழும் பகுதிகளில் [[தென் அமெரிக்காவின் மிகப்பெரும் பகுதியும், ஆப்பிரிக்காவின் கணிசமான பகுதியும், ஆசுத்திரேலியா நியூசிலாந்து முழுவதும் நில நடுக்கோட்டுக்குத் தெற்கே உள்ளன. இந்தியாவின் கட்ச் மாவட்டம் நில நடுக் கோட்டில் உள்ளது]]. நில நடுக்கோடு அல்லது புவிமையக் கோடு (பூமத்தியரேகை, Equator) என்பது நில உருண்டை (பூமி) சுழலும் அச்சின் வட முனை, தென் முனை ஆகியவற்றுக்குச் சம அளவான தொலைவில் நில உருண்டையைச் சுற்றி இருப்பதாகக் கருதப்படுகின்ற ஒரு கற்பனைக் கோடு ஆகும். இது பூ மத்திய கோடு என்றும் சில வேளைகளில் வெறுமனே மத்திய கோடு என்றும் அழைக்கப்படுவதுண்டு. நிலநடுக்கோடு (புவி மையக்கோடு) நில உருண்டையை இரண்டு பிரிவுகளாகப் பிரிக்கின்றது. இக்கோட்டுக்கு வடக்கேயுள்ள பகுதி வட அரைக்கோளம் என்றும் தெற்கேயுள்ளது தென் அரைக்கோளம் என்றும் அழைக்கப்படுகின்றது. நிலநடுக்கோட்டின் (புவிமையக் கோட்டின்) நிலநேர்க் கோட்டு அளவு 0° வடக்கு ஆகும். இக்கோட்டின் மொத்த நீளம் ஏறத்தாழ 40,075 கிமீ (24,901.5 மைல்கள்)ஆகும்.
பிர் அல்-அபெட் தாக்குதல்
பிர் அல்-அபெட் நகரின் அல்-ரவாடா பள்ளி வாசலில் 24 நவம்பர் 2017 வெள்ளிக்கிழமை அன்று தொழுகையின் போது நாற்பது தீவிரவாதிகள் நடத்திய தாக்குதலில் குறைந்தது 235 மக்கள் இறந்தனர், எகிப்திய வரலாற்றில் இது மிகப்பெரிய தீவிரவாத தாக்குதலாகும். இந்நகரம் எகிப்தின் சினாய் மூவலந்தீவின் வடக்கு பகுதியில் நடுநிலக் கடல் பகுதியில் அமைந்துள்ளது. சுயசு கால்வாயின் முகப்பில் நடுநிலக் கடலில் அமைந்துள்ள சயித் துறைமுகத்தில் இருந்து சினாய் வழியாக காசாக்கரை நிலப்பரப்புக்கு செல்லும் சாலை 40 இந்நகரின் வழியாக செல்வதால் நிறைய பயணிகள் இந்நகரத்துக்கு வருவார்கள்.
மேற்கோள்கள்
பகுப்பு:எகிப்தில் நிகழ்வுகள் பகுப்பு:2017 நிகழ்வுகள்
சவரன் சிங்
சவரன் சிங் (Sawarn Singh)(பஞ்சாபில் ਸਵਰਨ ਸਿਂਘ) ஓர் இந்தியப் படகோட்ட வீரர் ஆவார். இவர் இந்தியப் பஞ்சாபில் மான்சாவில் தலேல்வாலா என்ற இடத்தில் 1990, பிப்ரவரி 20 இல் பிறந்தார். இவர் தனித்துடுப்பு படகோட்டத்தில் கலந்துகொள்கிறார். இவர் 2012 கோடைக்கால ஒலிம்பிக்கில் ஆடவர் தனித்துடுப்பு படகோட்டத்தில் கலந்துகொண்டு எட்டாவதாக வந்தார் (7:00.49, 2;கி.மீ). இவர் இலண்டன் ஒலிம்பிக்கில் ஆட கொரியாவில் சுங் யூ ஆசியக் கண்ட ஒலிம்பிக் தகுதிக்கான நிகழ்வில் தேர்வாகினார். இவர் தன் 21 ஆம் அகவையிலேயே, தனித்துடுப்புப் படகோட்டத்தில் பெருவிளையாட்டு நிகழ்விலும் கலந்துகொள்ளும் தகுதி பெற்றார்.
ஜார்க்காண்டு தேசிய விளையாட்டுத் தங்கப் பதக்கம் பெற்ற இவரது கன்னி ஒலிம்பிக் நுழைவு இலண்டன் ஒலிம்பிக் விளையாட்டுகளில் தொடங்கியது. 2015 இல் அருச்சுனா விருது வென்றவர்.
வெளி இணைப்புகள்
பகுப்பு:வாழும் நபர்கள் பகுப்பு:1990 பிறப்புகள் பகுப்பு:இந்தியப் படகோட்ட வீரர்கள் பகுப்பு:இந்திய ஒலிம்பிக் படகோட்ட வீரர்கள்
வேர்ல்டு சயின்டிபிக்
வேர்ல்டு சயின்டிபிக் கோ பிரைவேட் லிமிடெட் நிறுவனம் 1981 ஆம் ஆண்டு நிறுவப்பட்டது, இது சிங்கப்பூரை தலைமையிடமாக கொண்டுள்ளது. இந்நிறுவனம் அறிவியல், தொழில்நுட்பம் மற்றும் மருத்துவ (STM) புத்தகங்கள், மற்றும் பத்திரிகைகளை வெளியிடுகிறது. இந்நிறுவனம் பல்வேறு துறைகளில் ஒவ்வொரு ஆண்டும் சுமார் 500 புத்தகங்கள் மற்றும் 125 பத்திரிகைளை வெளியிடுகிறது.
பெருநிறுவன விவகாரங்கள்
இந்நிறுவனத்தின் தலைமை அலுவலகம் சிங்கப்பூரில் உள்ளது. 200 க்கும் மேற்பட்ட ஊழியர்கள் தலைமை அலுவலகத்தில் வேலை செய்துவருகிறர்கள். இந்நிறுவனத்தின் அலுவலகங்கள் சிட்னி, ஆஸ்திரேலியா, சீனா, ஹாங்காங், சென்னை-இந்தியா, தைபே, தைவான் (சீன குடியரசு) மற்றும் அமெரிக்கா ஆகிய நாடுகளில் உள்ளது. சீனாவில் பெய்ஜிங், ஷாங்காய், மற்றும் தியான்ஜின் ஆகிய இடங்களில் இந்நிறுவனம் அலுவலகங்களைக் கொண்டுள்ளது. அமெரிக்காவில் கலிபோர்னியா மற்றும் ஹேக்கன்சேக் (நியூ ஜெர்சி) ஆகிய இடங்களில் அலுவலகங்களை கொண்டுள்ளது.
குறிப்புகள்
பகுப்பு:நிறுவனங்கள்
அய்யாபட்டி அதிதாம் சேரி அய்யனார் கோயில்
அய்யாபட்டி அதிதாம் சேரி அய்யனார் கோயில் தமிழ்நாட்டில் மதுரை மாவட்டம், அய்யாபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அதிராம் சேரி அய்யனார் சன்னதியும், பிள்ளையார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோதமனார்
கோதமனார்(Kodhamanar) சங்க காலப் புலவர் ஆவார். இவர் சங்க இலக்கியத்தில் இரண்டு பாடல்களை இயற்றியுள்ளார். அவற்றுள் ஒன்று, திருவள்ளுவமாலையில் 15ஆம் பாடலாகும்.
சங்க இலக்கியத்தில் பங்களிப்பு
இவர் சங்க இலக்கிய நூலான 	புறநானூற்றில் 366ஆம் பாடலையும் திருவள்ளுவமாலையில் 15ஆம் பாடலையும் இயற்றியுள்ளார்.
வள்ளுவர் மற்றும் குறள் குறித்த பார்வை
வள்ளுவர் மற்றும் திருக்குறள் குறித்த கோதமனாரின் கருத்து:
ஆற்றல் அழியுமென்று அந்தணர்கள் நான்மறையைப் போற்றி யுரைத்துஏட்டின் புறத்தெழுதார் – ஏட்டெழுதி வல்லுநரும் வல்லாரும் வள்ளுவனார் முப்பாலைச் சொல்லிடினும் ஆற்றல்சோர் வின்று.
பிராமணர் நால்வேதங்களையும் ஏட்டில் எழுதினால் அவற்றின் வலிமை கெடுமென்று வாய்ப் பாடமாகவே சொல்லிக் காத்துவருவர். திருவள்ளுவரின் திருக்குறளையோ ஏட்டிலெழுதினாலும் எவர் படித்தாலும் அதன் வலிமை குறைவதில்லை.
புறநானூற்றுப் பாடல்
கோதமனார் எழுதிய புறநானூற்றுப் பாடல் கீழே தரப்பட்டுள்ளது.
விழுக் கடிப்பு அறைந்த முழுக் குரல் முரசம் ஒழுக்குடை மருங்கின் ஒரு மொழித்து ஆக, அரவு எறி உருமின் உரறுபு சிலைப்ப, ஒரு தாம் ஆகிய பெருமையோரும்,
தம் புகழ் நிறீஇச் சென்று மாய்ந்தனரே; அதனால், அறவோன் மகனே! மறவோர் செம்மால்! நின்ஒன்று உரைப்பக் கேண்மதி: நின் ஊற்றம் பிறர் அறியாது, பிறர் கூறிய மொழி தெரியா,
ஞாயிற்று எல்லை ஆள்வினைக்கு உதவி, இரவின் எல்லை வருவது நாடி, உரைத்திசின் பெரும நன்றும் உழவு ஒழி பெரும் பகடு அழி தின்றாங்கு, செங் கண் மகளிரொடு சிறு துனி அளைஇ,
அம் கள் தேறல் ஆய் கலத்து உகுப்ப, கெடல் அருந் திருவ! மடை வேண்டுநர்க்கு இடை அருகாது, அவிழ் வேண்டுநர்க்கு இடை அருளி, விடை வீழ்த்துச் சூடு கிழிப்ப,
நீர் நிலை பெருத்த வார் மணல் அடை கரை, காவுதொறும் மடங்கல் உண்மை மாயமோ அன்றே.
உரை
thumb|222px|வலது
இடியோசை கேட்டு நடுங்கும் நாகம் போல, முரசின் முழக்கமானது என்னுடைய வேந்தன் வீரன், அவனை வெல்பவர்கள் யாரும் இல்லை என்ற ஒரே செய்தியை பகைவர்களின் காதில் சொல்லும். இப்படி வீரமும், புகழும் பெற்று ஒரு குடையின் கீழ் ஆட்சி செய்த பேரரசர்கள் அனைவரும் ஒரு நாள் இறந்துதான் போவார்கள். ஆனால் அவர்கள் விட்டுச் சென்ற புகழ் நிலைத்து இருக்கும். இதுவே உலகத்து இயற்கை ஆகும். அறநெறி அறிந்த மன்னன் மகனே! வீரர்கள் போற்றும் வெற்றி வேந்தனே! உன்னுடைய வலிமையினை பிறர் அறியாத வண்ணம் காத்துக் கொள். பிறர் சொல்லும் செய்தியில் உள்ள உண்மையினை உணர்ந்து கொள். பகல் பொழுதில் உழைப்பவர்களுக்கு உறுதுணையாக இரு. பகல் பொழுதில் வயலில் உழுத எருது (நெல்லை உழவனுக்கு அளித்து) மாலையில் வைக்கோலைத் தின்னும். அதனைப் போன்று உனது உணவினை வேண்டுவோர்க்கெல்லாம் கொடுத்து மகிழ்வு கொள். பலியிடுவதற்கு நிறுத்தப்பட்டு இருக்கும் ஆடுகளுக்கு சாதல் நிச்சயம். அதனைப் போன்று மனிதர்களுக்கும் சாதல் உண்டு என்பது உண்மை. இது பொய்யன்று.
மேற்கோள்கள்
பகுப்பு:சங்கப் புலவர்கள்
ஆண்ட்ராய்டு கப் கேக்
ஆண்ட்ராய்டு 1.5 "கப்கேக்" (Android Cupcake) என்பது கூகிள் உருவாக்கிய மூன்றாவது ஆண்ட்ராய்டு பதிப்பு ஆகும். இந்த வெளியீடு பயனர் மற்றும் முன்னேற்பாளர்களுக்கான புதிய அம்சங்களையும் அத்துடன் ஆண்ட்ராய்டு இயங்குதள கட்டமைப்பின் ஏ.பி.ஐ இல் உள்ள மாற்றங்களையும் உள்ளடக்கியுள்ளது. ஆண்ட்ராய்டு 1.5 இல் திரை-விசைப்பலகை மற்றும் ப்ளூடூத் ஆதரவு, போன்ற புதிய அம்சங்கள் மற்றும் பயன்பாட்டு மேலாண்மை மற்றும் பல கூகிள் பயன்பாடுகள் போன்ற மேம்பாடுகள் சேர்க்கப்பட்டுள்ளன.
சான்றுகள்
பகுப்பு:ஆண்ட்ராய்டு மென்பொருட்கள் பகுப்பு:ஆண்ட்ராய்டு பதிப்புகள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பவநகர் துறைமுகம்
பவநகர் துறைமுகம் (Bhavnagar Port) இந்தியாவின் குசராத்து மாநிலத்தின் சௌராட்டிரா பகுதியில் அமைந்துள்ள ஒரு துறைமுகமாகும். 18 ஆம் நூற்றாண்டின் தொடக்கத்தில் இருந்து பவநகர் துறைமுகமானது தென்கிழக்கு ஆசியா, ஆப்பிரிக்கா, அரேபியா மற்றும் செங்கடல் துறைமுகங்களுடன் வர்த்தக தொடர்புகளை கொண்டுள்ளது.
21°48′வடக்கு 72°09′கிழக்கு என்ற ஆள் கூறுகளில் அமைந்துள்ள அசல் துறைமுகமான பவநகர் துறைமுகம் குசராத்து வர்த்தகத்தின் மிக முக்கியமான பகுதியாகும். 1860 ஆம் ஆண்டு முதல் கடல் போக்குவரத்திற்கான கலங்கரை விளக்கமாகவும் திகழ்ந்தது. பின்னர் 1930 ஆம் ஆண்டில் பவநகர் மாநிலத்தின் துறைமுக அதிகாரியாக இருந்த யே. இயான்சுடன் மேற்பார்வையின் கீழ் துறைமுகம் நவீனமயமாக்கப்பட்டது. ஏற்றுமதி இறக்குமதி கிடங்குகள் மற்றும் இரயில் போக்குவரத்து ஆகியவை துறைமுகத்துடன் சேர்க்கப்பட்டன. பழைய துறைமுகத்தில் அதிக மண் படிந்ததால், அசல் துறைமுகத்திலிருந்து 8 கிமீ தெற்கே ஒரு புதிய துறைமுகம் கட்டப்பட்டு 1950 ஆம் ஆண்டுகளில் செயல்பாட்டுக்கு வந்தது. இந்த துறைமுகத்தில் ஒரு கலங்கரை விளக்கமும் இருந்தது, இது 2001 பூகம்பத்தில் சேதமடைந்தது.
பவநகர் துறைமுகத்தின் வடிவமைப்பிற்கு புரூசு வொய்ட்டு என்ற பொறியாளரின் நிறுவனம் பொறுப்பேற்றது. சிசுவிக் மேம்பாலம் மற்றும் மும்பை கடல் எண்ணெய் முனையம் ஆகியவையும் இதே நிறுவனத்தின் மேற்பார்வையில் இருந்தன. பவ்நகர் கால்வாய் கதவு 1963 ஆம் ஆண்டு கட்டப்பட்டது. இந்த வகையில் இந்தியாவில் கட்டப்பட்ட, குசராத்தில் உள்ள பழமையான முதல் கட்டமைப்பு என்ற சிறப்பும் இதற்கு உண்டு. குறைந்த அலைகளின் போது கப்பல்களை மிதக்க வைக்க இது மிகவும் பயனுள்ளதாக இருக்கும்.
புற இணைப்புகள்
பகுப்பு:குசராத்து பகுப்பு:குஜராத்தில் போக்குவரத்து
செங்கீழாநெல்லி
செங்கீழாநெல்லி அல்லது சிவப்பு கீழாநெல்லி (Phyllanthus urinaria) பிலிலாத்திசியே குடும்ப மூலிகை இனத் தாவரமாகும்.
இது 10-35 செ.மீ உயரமாக வளரக்கூடியது. இதன் தண்டு சிவப்பு நிறமாகக் காணப்படும். இதனுடைய பழங்கள் பச்சை, சிவப்பு, பச்சை கலந்த சிவப்பு ஆகிய நிறங்களில் காணப்படும். இது உலகில் பரவலாகக் காணப்படுகிறது.
உசாத்துணை
பகுப்பு:மூலிகைகள்
த மொனார்ச் அலுவலகக் கோபுரம்
த மொனார்ச் அலுவலகக் கோபுரம் ஐக்கிய அரபு அமீரகத்தின் ஒரு அமீரகமான துபாயில் உள்ள ஒரு 40 மாடிகளைக் கொண்ட கோபுரம் ஆகும். இக் கட்டிடம் 160 மீ (526 அடி) உயரம் கொண்டது. இக் கட்டிடத்தின் கட்டுமான வேலைகள் 2007 ஆம் ஆண்டில் நிறைவேறின.
வெளியிணைப்புக்கள்
பகுப்பு:ஐக்கிய அரபு அமீரகம் பகுப்பு:வானளாவிகள்
சார்ல்ஸ் ஹவார்ட் (துடுப்பாட்டக்காரர், பிறப்பு 1904)
வெளி இணைப்பு
சார்ல்ஸ் ஹவார்ட் (துடுப்பாட்டக்காரர், பிறப்பு 1904) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1982 இறப்புகள் பகுப்பு:மிடில்செக்ஸ் துடுப்பாட்டக்காரர்கள்
மார்வன் நோய்த்தொகை
மார்வன் நோய்த்தொகை (Marfan syndrome) (MFS) இணைப்பிழைய மரபியல் கோளாறு ஆகும். நோய்த்தாக்க வீதம் ஆளுக்காள் மாறும். மார்வன் நோய்த்தொகை உள்ளவர்கள் நெட்டையாக நீளமான கைகளும் கால்களும் கை, கால் விரல்களும் பெற்றிருப்பர். இவர்கள் நெளிவானமூட்டுகளுடன் நன்றாக இயங்கும் திறனையும் பக்கக் கூன் ஊனத்தையும் பெற்றிருப்பார். இவர்கள் இதய, தமனிச் சிக்கல்களைப் பெற்றிருப்பர். குறிப்பாக ஈரிதழ்க் கவாடத் துருத்தலும் தமனிக்குழல் வீக்கமும் பெற்றிருப்பர். பிற தாக்கம் விளையும் உறுப்புகளாக நுரையீரல்கள், கண்கள், எலும்புகள் தண்டுவடநாண் உறை ஆகியன அமையும்.
இது உடலக குறுமவக ஓங்கல் மரபியல் கோளாறாகும். இதன் 75% பெற்றோரிடம் இருந்தும் 25%  புதிய சடுதி மாற்றத்தாலும் ஏற்படுகிறது. இது நுண்ணாரிழைப் புரதங்களை உண்டாக்கும் மரபனில் சடுதிமாற்றத்தை விளைவித்து இயல்பற்ற இணைப்பிழையங்களை உருவாக்குகிறது. கெண்ட் வரன்முறையால் நோயறியலாம்.
வெளி இணைப்புகள்
பகுப்பு: தோல்நார், மீள்விழைய பிறழ்நிலைகள் பகுப்பு:தசைப்பட்டைக் கோளாறுகள் பகுப்பு:இணைப்பிழையக் கோளாறுகள் பகுப்பு:இதயம் தாக்கும் நோய்த்தொகைகள் பகுப்பு: எலும்புக்கலக் குறைபாடுகள் பகுப்பு:உடலக் குறுமவக ஓங்கல் கோளாறுகள் பகுப்பு:அருகிய நோய்த்தொகைகள் பகுப்பு:நோய்த்தொகைகள் பகுப்பு:எலும்புப் புரத நோய்கள் பகுப்பு:மரபியல் நோய்த்தொகைகள் பகுப்பு:நுரையீரல் தாக்கும் நோய்த்தொகைகள் பகுப்பு:கண்கள் தாக்கும் நோய்த்தொகைகள் பகுப்பு:நரம்பு மண்டலம் தாக்கும் நோய்த்தொகைகள் பகுப்பு:தசையெலும்பு பிறழ்நிலை நோய்த்தொகைகள்
நல்லவன்பாளையம் ஊராட்சி
நல்லவன்பாளையம் ஊராட்சி (Nallavanpalayam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3653 ஆகும். இவர்களில் பெண்கள் 1851 பேரும் ஆண்கள் 1802 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தொல்காப்பியம் எச்சவியல் செய்திகள்
தமிழின் இலக்கணம் கூறும் தொல்காப்பியம் எழுத்து, சொல், பொருள் என மூன்று பகுப்பாக உள்ளது. ஒவ்வொரு பகுப்பிலும் 9 உட்பிரிவுகள் உள்ளன. எச்சவியல் சொல்லதிகாரத்தில் ஒன்பதாவது உட்பிரிவு.
முதலாவது கிளவியாக்கம் என்னும் இயல் வாக்கிய அமைப்பை விளக்குகிறது. அடுத்து வரும் வேற்றுமையியல், வேற்றுமை மயங்கியல், விளிமரபு ஆகிய மூன்றும் பெயர் எழுவாயாக நின்று பயனிலை கொள்ளும்போது வேறுபடும் வேற்றுமைப் பாங்கினை உணர்த்துகின்றன. அடுத்து சொல் நான்காக வகைப்படுத்தப்பட்டு, பெயரியல், வினையியல், இடையியல், உரியியல் பகுப்புகளில் விளக்கப்படுகின்றன.
ஒன்பதாவதாக உள்ள இந்த இயலில் மொழியானது செய்யுள், வழக்கு என்று பாகுபடுத்தப்பட்டு விளக்கப்படுகிறது. மேலும் முந்தைய 8 இயல்களில் அடங்கி வராத செய்திகளும் கூறப்படுகின்றன.
விளக்கங்கள் இவ்வியலின் நூற்பா வரிசையெண்ணுடன் அமைக்கப்பட்டுள்ளன.
மேற்கோள்கள் பெரும்பான்மை தொல்காப்பிய உரையாசிரியர் இளம்பூரணரைத் தழுவித் தரப்பட்டுள்ளன. சேனாவரையர் காட்டும் இடம்பெற்றுள்ளது.
குறிப்பு
செய்யுள் ஈட்டச்சொல்
ஆகியவற்றைச் செய்யுள் ஈட்டிக்கொள்ளும்
1) இயற்சொல் என்பது செந்தமிழ் நிலத்து வழக்கினை ஒட்டிப் பொருள் பொருள் பயக்கும்
2) திரிசொல் என்பது 2 வகை
3) திசைச்சொல் செந்தமிழ் சேர்ந்த 12 நிலத்தினும் பொருள்குறிப்பினை உடையவை
4) வடசொல் என்பது வட-எழுத்தை நீக்கித் தமிழில் எழுதப்படுவது
5) வடசொல் சிதைந்தும் வரும்
6) வலித்தல், மெலித்தல், விரித்தல், தொகுத்தல், நீட்டல், குறுக்கல் – ஆகியவை நான்குவகைச் சொல்லிலும் செய்யுளில் நாட்டப்படும்
செய்யுளில் தொடர் அமைதி
7) மொழிபுணர் இயல்பு 4 வகை.
8) பெயரிலும், வினையிலும் சொற்களைத் தனித்தனியை நிறுத்திப் பொருள்கொள்ள வைப்பது நிரல்நிறை
9) ஈரடி எட்டுச் சீர்களில் சொற்களைத் துணித்து வேண்டிய இடத்தில் ஒட்டிக்கொள்ளுமாறு செய்யுள் இயற்றுதல்
10) சீர்நிலை திரியாமல் அடிகள் இடம்-மாறும்படி அமைத்தல் அடிமறி
11) அடிமறியில் ஈற்றடியை எங்கு நிறுத்தினும் பொருள் மாறுபடாது
தொகைச்சொல்
தொகைமொழி 6 வகை -16- வேற்றுமைத்தொகை -17- வினைத்தொகை -18- வினைத்தொகை -19- பண்புத்தொகை -20- உம்மைத்தொகை -21- அன்மொழித்தொகை -22- தொகைச்சொல்லில் பொருள் நிற்குமிடம் -23- தொகைச்சொல் ஒருசொல் நடை கொள்ளும் -24-
உயர்திணையில் வரும் உம்மைத்தொகை பலசொல் நடைத்து. -25-
சொல் வேறு, குறிப்பு வேறு
குறிப்புரை -26-
அடுக்குத்தொடர்
இசைப்பொருளை நான்குமுறை அடுக்கலாம் -27- விரைசொல்லை மூன்றுமுறை அடுக்கலாம் -28- இரண்டுமுறை அடுக்குவன -29, 30- இறப்பு, நிகழ்வு, எதிர்வு எனக் காலம் மூன்று
தன்மை முன்னிலை படர்க்கை என இடம் மூன்று
வினைமுற்று, வினைக்குறிப்பு என முற்று இரண்டு -31-
வினைமுற்று இந்த இரண்டு வகையில் அமையும் -32-
அடுக்கும் இந்த இருவகையில் அமையும் -33-
எச்சம்
எச்சம் 10 வகை -34- பிரிநிலை எச்சம் 2 வகை -35- வினையெச்சம் 2 வகை -36- பெயரெச்சம் பெயர் கொண்டு முடியும் -37- ஒழியிசை எச்சம் -38- எதிர்மறை எச்சம் -39- உம்மை எச்சம் -40- செஞ்சொல் உம்மை எச்சம் -41- என என்னும் எச்சம் வினை கொண்டு முடியும் -42- ஏனைய எச்சங்களுக்கு முடிபு வரையறை இல்லை -43-
குறிப்பு எச்சம் -44- சொல்லெச்சம் -45-
மறைக்கும் சொல்
அவையல் கிளவி (பலர்முன் சொல்லக்கூடாத சொல்) -46- மறைக்கும்போது மரூஉச்சொல்லைப் பயன்படுத்துக -47-
மூவிடச்சொல், வரையறை
ஈ, தா, கொடு – இந்த மூன்னறு இரத்தலைக் குறிக்கும் சொற்கள் -48-
தாழ்ந்தவன் உயர்ந்தவனிடம் ‘ஈ’ என்பான் -49-
உயர்ந்தவன் நாழ்ந்தவனிடம் ‘கொடு’ என்பான் -51-
கொடு என்னும் சொல்லை அவனுக்குக் கொடு என்று படர்க்கைப் பொருளில்தான் பயன்படுத்த வேண்டும். என்றாலும் தனைப் பிறன் பொல் பாவித்துக் கூறும்போது எனக்குக் கொடு என்றும் வரும் -52-
இலக்கணத்தில் கட்டுப்படாத மொழி வரவு
இலக்கணத்தில் கட்டுப்படாத வரவுகள் ஏற்கப்படும் -53- செய்யாய் என்னும் முன்னிலைக் கிளவி ஏவலாகவும் வரும் -54- முன்னிலை ஈறு -55- 2.	மே ஈறு – அட்டிலோளைத் தொட்டனை நின்மே கடிசொல் இல்லை காலத்துப் படினே -56- குறைசொற்களை அறிந்து நிறைசொற்களாக ஏற்றுக்கொள்ள வேண்டும் -57- வேற்றுமை உருபு அல்லாத இடைச்செற்களைப் பெயரை வேறுபடுத்தும் வேற்றுமைச்சொல் என்றே கொள்ளுதல் வேண்டும் -58-
உரிச்சொற்களிலும் பொருளை வேறுபடுத்தும் வேற்றுமைச்சொல் உண்டு -59-
வினையெச்சத்தில் திரிபு நிகழும் -60- உரையிடத்து உடனிலைப் பொருளை உணர்ந்துகொள்ள வேண்டும் -61- சில சொற்களை முன்னத்தால் உணர்ந்தகொள்ள வேண்டும் (முன்னம் = உய்த்துணர்வு) -62- ஒரு பொருள்மேல் இரண்டு தொடர் வந்தால் வெவ்வேறாகப் பிரித்துப் பார்க்கக் கூடாது -63- ஒருமை சுட்டிய பெயர் பன்மையை உணர்த்தும் -64- ஆற்றுப்படை நூலில் ஒருமை பன்மை மயக்கம் நிகழ்வதை ஏற்றுக்கொள்ள வேண்டும் -65- சொற்களைச் செய்யுளில் வருபவை என்றும், வழக்கில் வருபவை என்றும் பாகுபடுத்தி பிழையின்றி உணர்ந்துகொள்ள வேண்டும் -66-
மேற்கோள்
பகுப்பு:தொல்காப்பியம்
ஏமி டைமண்ட்
ஏமி டைமண்ட் (Amy Diamond, பிறப்பு: ஏப்ரல் 15, 1992) ஒரு சுவீடிய பாப் பாடகி, நடிகை மற்றும் தொலைக்காட்சி தொகுப்பாளர். டைமண்ட் ஆறு வயதில் வடிவச் சறுக்கல் போட்டிகளில் பங்கேற்க ஆரம்பித்து பல தங்க பதக்கங்களை வென்று உள்ளார். பன்னிரெண்டு வயதில் தனது முதல் இசைத் தொகுப்பை வெளியிட்டார். இதுவரை ஆறு இசைத் தொகுப்புகளை வெளியிட்டுள்ளார்.
வெளி இணைப்புகள்
பகுப்பு:சுவீடிய நபர்கள் பகுப்பு:1992 பிறப்புகள் பகுப்பு:பாடகர்கள் பகுப்பு:வாழும் நபர்கள்
ஊர்வசி செ. அமிர்தராஜ்
'''ஊர்வசி செ. அமிர்தராஜ்' (S. Amirtharaj'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். தூத்துக்குடி மாவட்டத்தினைச் சார்ந்த இவர் ஐக்கிய இராச்சியத்தில் வணிக மேலாண்மையில் முதுநிலைப் பட்டம் பெற்றுள்ளார். இவர் 2021-ல் இந்திய தேசிய காங்கிரசு வேட்பாளராகப் போட்டியிட்டு ஸ்ரீவைகுண்டம் சட்டமன்றத் தொகுதியிலிருந்து தேர்ந்தெடுக்கப்பட்டார்.
தேர்தல் முடிவு
தமிழ்நாடு சட்டமன்றத் தேர்தல், 2021: ஸ்ரீவைகுண்டம்
மேற்கோள்கள்
பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
சு. மச்சேந்திரநாதன்
சுப்ரமணியன் மச்சேந்திரநாதன் இந்திய ஆட்சிப் பணிக்கு 1979ம் ஆண்டு தேர்வு பெற்றவர். தூத்துக்குடி துறைமுகப் பொறுப்புக் கழகத்தின் தலைவராகவும், தமிழ்நாடு மின் வாரியத்தின் தலைவராகவும் மற்றும் தமிழக அரசின் போக்குவரத்து ஆணையராகவும் பணியாற்றியுள்ளார். மே 2010 முதல் பத்திய அரசு பணிக்கு மாற்றபட்டார். 20.11.2013 முதல் மத்திய அமைச்சரவை செயலகத்தின் ஒருங்கிணைப்பு மற்றும் பொது முறையீடுகள் துறையின் செயலராக பணிபுரிந்து வருகிறார்.
குறிப்புகளும் மேற்கோள்களும்
பகுப்பு:தமிழ்நாடு அரசு அதிகாரிகள் பகுப்பு:1954 பிறப்புகள் பகுப்பு:வாழும் நபர்கள்
பரிந்தர் சிரன்
பரிந்தர் சிரன் (Barinder Sran), (பிறப்பு: 10 டிசம்பர் 1992) இந்தியத் துடுப்பாட்ட வீரர் ஆவார். இவர் பஞ்சாப் துடுப்பாட்ட அணியில் விளையாடி வருகிறார். இடக்கை விரைவுப் பந்துவீச்சாளரான இவர் ராஜஸ்தான் ராயல்ஸ் அணிக்காக 2015 இந்தியன் பிரீமியர் லீக் போட்டியில் விளையாடினார். இவர் தனது முதலாவது ஒருநாள் பன்னாட்டுப் போட்டியை இந்தியத் துடுப்பாட அணியில் பேர்த் நகரில் இடம்பெற்ற ஆத்திரேலியாவுக்கு எதிரான முதலாவது போட்டியில் 2016 சனவரி 12 அன்று விளையாடி மூன்று விக்கெட்டுகளைக் கைப்பற்றினார்.
வெளி இணைப்புகள்
பகுப்பு:வாழும் நபர்கள் பகுப்பு:1992 பிறப்புகள் பகுப்பு:இந்தியத் துடுப்பாட்டக்காரர்கள்
ரிஷி (2001 திரைப்படம்)
ரிஷி 2001 ஆம் ஆண்டு வெளிவந்த தமிழ்த் திரைப்படமாகும். சுந்தர் சி. இயக்கத்தில் வெளிவந்த இத்திரைப்படத்தில் சரத் குமார், சங்கவி, அருண் பாண்டியன் மற்றும் பலரும் நடித்துள்ளனர். 16 பிப்ரவரி 2001 அன்று வெளியான இப்படம் ஒரு சராசரி வெற்றிப்படமாக அமைந்தது.
வகை
மசாலாப்படம்
கதைச்சுருக்கம்
திருடுதலை தொழிலாகக் கொண்டவன் ரிஷி (சரத் குமார்). கொள்ளைக்கார ரவுடியான சாத்தியனிடம் (அருண் பாண்டியன்) அடியாளாக வேலை செய்கிறான் ரிஷி. அவ்வாறாக ஒரு சமயம், மந்திரி தேவராஜ் (தேவன்) பத்திரிக்கையாளர் ஹேமாவை கொல்வதை பார்த்துவிடுகிறான் ரிஷி. சாகும் தருவாயில், ஹேமா ரிஷியிடம் ஒரு பிளாப்பி டிஸ்கை தருகிறாள். ஆனால், அதை பெரிதாக சட்டை செய்யவில்லை. ஆனாலும் அந்த பிளாப்பி டிஸ்க் தேவராஜுக்கு தேவையாக இருக்கிறது. வேலு பார்ப்பதற்கு ரிஷியை போலவே இருப்பான். ஆனால், மிகவும் நல்லவன். அந்நிலையில், கண்கள் தெரியாத நந்தினியை (சங்கவி) காப்பாற்றி கண் அறுவை சிகிச்சைக்கு பணம் உதவி செய்து அவளை பார்த்துக்கொள்கிறேன் ரிஷி. வேலுவை ரிஷி என்று நினைத்து தேவராஜுவின் அடியாட்கள் தாக்குகிறார்கள். வேலுவும் ரிஷியும் மருத்துவமனையில் சந்திக்கும் பொழுது நட்புக் கொள்கிறார்கள்.
தேவராஜின் பதவிக்கு ஆபத்து ஏற்பட்டதால், நந்தினியை கடத்தி, ரிஷியை முதலமைச்சரை (எஸ்.எஸ்.ராஜேந்திரன்) கொல்லும்படி மிரட்டுகிறான் தேவராஜ். ரிஷிக்கு பதிலாக வேலு அந்த இடத்திற்கு சென்றுவிடுகிறான். வேலுவுக்கும் ரிஷிக்கும் என்னவானது? முதலமைச்சர் காப்பாற்றப்பட்டாரா? நந்தினிக்கு என்னாவது? போன்ற கேள்விகளுக்கு விடை காணுதலே மீதிக் கதையாகும்.
ஒலிப்பதிவு
பஞ்சு அருணாசலம், பழனிபாரதி பா. விஜய் ஆகியோர் எழுதிய பாடல் வரிகளுக்கு யுவன் ஷங்கர் ராஜா இசையமைத்திருந்தார்.
வெளியிணைப்புகள்
பகுப்பு:மசாலாத் திரைப்படங்கள் பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:மீனா நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:எஸ். வி. சேகர் நடித்த திரைப்படங்கள் பகுப்பு:சுந்தர் சி இயக்கிய திரைப்படங்கள்
ரேனு பாலா சானு
வலது|thumb| ஜனாதிபதி [[பிரணப் முகர்ஜி|பிரணாப் முகர்ஜி 2014 ஆம் ஆண்டுக்கான அர்ஜுனா விருதை யுமானம் ரேணு பாலா சானுக்கு வழங்கினார்]] யும்னம் ரேணு பால சானு (Yumnam Renu Bala Chanu) (பிறப்பு 2 அக்டோபர் 1986) ஓர் இந்தியப் பெண் பளுதூக்கு வீராங்கனை ஆவார். இவர் மணிப்பூர் இம்பால் அருகே அமைந்துள்ள கியாம்கேய் மாயி லைகாய் கிராமத்தைச் சேர்ந்தவர். 2006 பொதுநலவாய விளையாட்டுகளில் பெண்கள் 58 கிகி பளு தூக்கும் பிரிவில் தங்கப் பதக்கம் பெற்றார்.
தொழில் வாழ்க்கை
2000 ஆம் ஆண்டில் இம்பாலில் இந்திய விளையாட்டு மேம்பாட்டு ஆணையத்தின் சார்பில் நடைபெற்ற 'திறமை வேட்டை' முகாமின் போது பயிற்சிக்கு தேர்ந்தெடுக்கப்பட்டபோது ரேணு பாலாவின் வாழ்க்கை தொடங்கியது. மாநில அளவிலான வாகையாளர் போட்டியில் வெள்ளிப்பதக்கம் வென்ற பிறகு, அவர் இந்திய விளையாட்டு மேம்பாட்டு ஆணையத்திற்கு பரிந்துரைக்கப்பட்டார். இவர் லக்னோவில் ஹன்சா சர்மா மற்றும் ஜிபி ஷர்மாவின் ஆகியோரின் கீழ் பயிற்சி பெற்றார்.
ரேணுபாலா மணிப்பூரைச் சேர்ந்தவர் ஆவார். ஆனால், இவர் அசாம் மாநிலத்தைப் பிரதிநிதித்துவப்படுத்துகிறார். மேலும், சோனியா சானு (மகளிர் 48 கிகி பிரிவில் வெள்ளிப் பதக்கம்) மற்றும் சந்தயா ராணி (மகளிர் 48 கிகி பிரிவில் வெண்கலப் பதக்கம்) ஆகியோருக்குப் பிறகு பதக்கம் வென்ற மூன்றாவது விளையாட்டு வீரர் ஆவார். அவர் 2007 கவுகாத்தி தேசிய விளையாட்டுப் போட்டிகளில் அசாமைப் பிரதிநிதித்துவப்படுத்தினார் மற்றும் மாநிலத்திற்காக நான்கு தங்கப் பதக்கங்களை வென்றார்.